Viesītes šaursliežu dzelzceļš

thumb|250px|Sēlijas šaursliežu dzelzceļu tīkls (1925).
thumb|250px|Sēlijas šaursliežu dzelzceļu tīkls (1935).
[thumb|250px|Vilciena sastāvs ilgus gadus atradās ielas malā (tagad [Muzejs "Sēlija"|Muzejā "Sēlija").]] 
**Viesītes šaursliežu lauku dzelzceļu** mezgls bija Latvijas lielākais 600 mm sliežu platuma dzelzceļu tīkls, kas pastāvēja no 1916. līdz 1972. gadam, kad tas tika slēgts un nojaukts. Dzelzceļš savienoja lielākās Sēlijas pilsētas un vairākus ciemus: Neretu, Viesīti, Daudzevu, Jēkabpili, Aknīsti un citus. Maksimālais dzelzceļa kopgarums tā pastāvēšanas laikā bija 280 km.

## Vēsture
Dzelzceļa līnijas celtas no 1915. līdz 1916. gadam gar Daugavu esošās frontes armijas daļu apgādei un pārvietošanai (t.s. rokādes līnija). Tās cēla vācu armija ar vietējo iedzīvotāju palīdzību. 1916. gadā tika uzbūvēta 100 km gara līnija no Skapišķiem (Lietuva) caur Viesīti līdz Aldaunei (Kažiem). Vēlāk tika uzbūvēta 120 km gara līnija no Pasmalves (Lietuva) caur Eglaini līdz Siliņiem, kur tā savienojās ar līniju Skapišķi—Aldaune. Tajā pašā gadā tika uzbūvētas līnijas Rokišķi—Aknīste—Geidāni (50 km) un Ābeļi—Subate—Kaldabruņa (30 km). Abas līnijas savienojās Kaldabruņā, kur tika uzcelts dzelzceļa apgriešanās trijstūris. Ar dzelzceļu tika savienotas arī Bebrene un Dviete, kā arī Zasa un Vandāni (šīs līnijas tika demontētas 1925.—1927. gados). 1916. gada otrajā pusē tika uzbūvēta līnija Viesīte—Daudzeva, netālu no Daudzevas Ķeikānos tika uzbūvēts atzars līdz Seces ciemam. 

Pēc Pirmā pasaules kara beigām dažas līnijas tika demontētas, bet līniju lielākā daļa tika iekļauta Latvijas Valsts dzelzceļu tīklā un vēlāk tika izmantota pasažieru un kravu pārvadājumiem. 
1920.—1930. gados darbojās šādas līnijas: Jēkabpils—Nereta, Siliņi—Aknīste, Viesīte—Daudzeva un 31 km garš atzars no Siliņiem līdz Elkšņiem, kuru uzbūvēja 1932. gadā mežsaimniecības vajadzībām. 
1936. gadā nodibināja Viesītes arodskolu, kurā sagatavoja kvalificētus dzelzceļa darbiniekus. 1930. gadu vidū pa dzelzceļu kursēja kopumā 67 pasažieru vagoni, dienesta motordrezīnas, nelieli sniega tīrītāji un Ml sērijas tvaika lokomotīves.

### Seni attēli un vilcienu saraksti
thumb|250px|Viesītes dzelzceļa depo darbinieki (ap 1930).
thumb|250px|Vārnavas stacija (pēc 1945).

Neretas dzelzceļa stacija.jpg|Neretas dzelzceļa stacija ar "mazbānīti".
Eķengrāfes pietura 1918. gadā.jpg|Eķengrāfes pietura 1918. gadā.
Daudzeva - Viesīte 1940.JPG‎|Vilcienu saraksts līnijā Daudzeva—Viesīte 1940. gada vasarā.
Jēkabpils - Viesīte - Nereta 1940.JPG|Vilcienu saraksts maršrutā Jēkabpils—Viesīte—Nereta 1940. gada vasarā.
Jēkabpils - Aknīste 1940.JPG|Vilcienu saraksts maršrutā Jēkabpils—Aknīste 1940. gada vasarā.


## Līnijas
### Jēkabpils—Nereta
Līnija Jēkabpils—Nereta bija daļa no līnijas Skapišķi—Viesīte—Aldaune (Kaži), kura tika pagarināta 1920. gadā līdz Jēkabpilij. 20. gadu sākumā šajā līnijā bija 13 stacijas un pieturas punkti Latvijas pusē: Jēkabpils, Kaži, Radiņi, Siliņi, Birži, Zaķi, Jodeļi, Eķengrāve, Rimšāni, Lone, Rempi, Nereta, Altone, Suvainišķi (Lietuva).

Pasažieru pārvadājumus šajā līnijā uzsāka jau 1919. gadā starp Suveiniškiem (Suvainišķiem) un Kažiem. Kopš 1921. gada pasažieru vilcieni kursēja līdz Neretai. Sliežu ceļi starp Neretu un Suvainišķiem tika nojaukti 1952. gadā. 1961. gadā tika slēgti posmi Jēkabpils—Siliņi un Nereta—Lone, bet 1964. gadā demontēja sliežu ceļus starp Loni un Viesīti. Posms Viesīte—Siliņi tika nojaukts 1972. gadā, kad šaursliežu dzelzceļš tika pilnībā slēgts.

### Siliņi—Aknīste
Līnijas Siliņi—Aknīste pamatā bija līnijas Pasmalve (Lietuva)—Eglaine—Geidāni—Siliņi un Roķiški—Aknīste—Geidāni. Pēc 1923. gada posmi no Eglaines līdz Geidāniem un no Roķiškiem līdz Aknīstei tika slēgti. Līnija Aknīste—Geidāni—Siliņi pastāvēja līdz 1964. gadam, kad tika slēgts posms Aknīste—Zasa, bet, spriežot pēc Latvijas dzelzceļa kartes, kustība posmā Geidāni—Aknīste nenotika jau 1962. gadā.

### Daudzeva—Viesīte
Līnija Daudzeva—Viesīte pastāvēja līdz 1972. gadam un bija viena no vissvarīgākajām mezgla līnijām, jo Daudzevā tā savienojās ar platsliežu dzelzceļu Jelgava—Krustpils. 20. gadu sākumā šajā līnijā bija 6 stacijas un pieturas punkti: Eķengrāve, Baznīckrogs, Vilciņi, Sunākste, Andžāni, Daudzeva. 1956. gadā no izmaiņas punkta Andžāni tika uzbūvēts atzars līdz Seces stacijai cukurbiešu transportēšanai. 1966. gadā tas tika likvidēts. Pēdējais vilciens no Viesītes uz Daudzevu devās ceļā 1972. gada 31. augustā.


Attēls:Viesites dz cels 1920 gados.png‎ |Dzelzceļa mezgls 1920. gados
Attēls:Viesītes dzelzceļš 1950. gados.png|Dzelzceļa mezgls 1950. gadā
Attēls:Viesītes dzelzceļš 1962 gadā.png|Dzelzceļa mezgls 1962. gadā


## Lielākās stacijas
### Viesīte
thumb|250px|Viesītes dzelzceļa stacija (pirms 1940).
Viesīte (*Āži* līdz 1921. gadam un *Eķengrāve* līdz 1927. gadam) bija lielākā lauku dzelzceļu stacija. Dzelzceļa dēļ nelielais ciems pārveidojās par vienu no lielākām Sēlijas pilsētām. Dienu un nakti Viesītes stacijā notika intensīva vilcienu kustība. Stacijā tika ierīkotas 52 pārmiju pārvedas, uzcelti depo, pirtis, stacijas ēka, bufete un citas stacijas celtnes, no kurām liela daļa ir saglabājušās līdz mūsdienām.

### Nereta
thumb|250px|Neretas stacijas ēka pirms Otrā pasaules kara. 
 
Vislielākais sliežu ceļu skaits Neretas stacijā bija Pirmā pasaules kara laikā — astoņi. Kara laikā Neretā bija arī depo sešām lokomotīvēm, kurš nodega. 1927. gadā Neretā tika uzbūvēta mūra stacijas ēka (arhitekte L. Grīnberga) un vēlāk 30. gados tika uzcelts neliels depo un dzīvojamā ēka. Šobrīd no Neretas stacijas saglabājusies tikai koka noliktava.

### Jēkabpils
1920. gadu sākumā Jēkabpils stacija bija neliela un mazsvarīga. Stacija tika paplašināta pēc Jēkabpils—Krustpils dzelzceļa atklāšanas 1937. gadā. Otrā pasaules kara laikā tika sagrauts dzelzceļa tilts pāri Daugavai un netika atjaunots, tādēļ Jēkabpils stacija vairs nebija savienota ar platsliežu dzelzceļu un, neskatoties uz to, ka stacijā bija liels sliežu ceļu izvērsums, tā zaudēja savu svarīgumu.

### Siliņi
Siliņu stacija bija četrvirzienu mezgla stacija. Pirmā pasaules kara laikā te bija neliels lokomotīvju depo. 20. gadu vidū tika uzbūvēta stacija un dzīvojamā ēka. Stacijas ēka ir saglabājusies līdz mūsdienām.

### Geidāni
thumb|250px|Geidānu stacijas ēka. 
Līdz līnijas Geidāni—Eglaine likvidēšanai (1923. gadā), Geidāni bija trīsvirzienu mezgla stacija. 1927. gadā stacija tika atkal atvērta. Otrā pasaules kara laikā stacija tika sagrauta. 1956. gadā uzcēla jaunu stacijas ēku.

## Mūsdienas
Šobrīd no lielā dzelzceļa mezgla Viesītē saglabājušās dažas stacijas celtnes, vagonu depo ēka, neliels sliežu ceļu gabals, lokomotīvju remontdarbnīcu ēka, kā arī lokomotīve un daži vagoni, kuri veido muzeja „Sēlija” ekspozīciju un atrodas depo ēkā. Siliņos saglabājusies stacijas ēka, kuru izmanto kā dzīvojamo māju. Aknīstē uz bijušā dzelzceļa uzbēruma uzcelta simboliska koka lokomotīve ar vagoniem. Neretā un Lonē staciju vietā saglabājušās preču noliktavas. Daudzevas apkārtnes mežos joprojām var atrast sliežu ceļu vietas.

### Attēlu galerija

Attēls:Railviesite.JPG|Saglabātie sliežu ceļi Viesītē
Attēls:Viesītes stacijas ēka.JPG|Bijusī Viesītes stacijas ēka
Attēls:Stacijas kantoris.JPG|Bijusī depo kantora ēka
Attēls:Lokomotive Ml 635.JPG|Lokomotīve Ml-635 muzejā
Attēls:Viesītes dzelzceļa muzeja mazbānītis.jpg|Kādreiz Mazais Bānītis atradās uz ielas
Attēls:Dienesta vagons Viesītē.JPG|Dienesta vagons
Attēls:Kravas vagons Viesītē.JPG|Kravas vagons
Attēls:Dienesta vagona interjers.JPG|Dienesta vagona interjers
Attēls:Vagonu sakabe.JPG|Vagonu sakabe
Attēls:Noliktava Lonē.JPG|Dzelzceļa noliktava Lones stacijā
Attēls:Lones stacija.jpg|Bijusī Lones stacijas ēka
Attēls:Dzelzceļa noliktava Neretā.JPG|Dzelzceļa noliktava Neretā un sliežu ceļu vieta
Attēls:Silini.JPG|Bijusī Siliņu stacijas ēka
Attēls:Siliņu stacija.JPG|Sliežu ceļu vieta Siliņu stacijā
Attēls:Akniste1.JPG|Koka vilciens sliežu ceļa vietā Aknīstē
Attēls:Lokomotivu remontdarbnica.jpg|Lokomotīvju depo Viesītē
Attēls:Lokomotīvju depo Viesītē.JPG|Lokomotīvju depo Viesītē
Attēls:Udens pumpis.JPG|Ūdens sūknis Viesītē
Attēls:Viesites vagonu depo.jpg|Vagonu depo
Attēls:Daudzevas stacijas ēka.JPG|Daudzevas stacijas ēka
Attēls:Sliezu celu vieta.JPG|Sliežu ceļu vieta Daudzevas apkārtnē
Attēls:Uzbērums posmā Jodeļi - Zaķi.JPG|Uzbērums posmā Jodeļi-Zaķi, iecirknī Viesīte-Siliņi
Attēls:Noliktava Viesītes depo.JPG|Bijusī noliktava Viesītes depo teritorijā
Attēls:Saimniecības ēka Viesītes depo.JPG|Bijusī pirts ēka Viesītes depo teritorijā
Attēls:Biļetes Viesīte.JPG|Biļetes
Attēls:Drezīna Viesītē.JPG|Drezīna
Attēls:Drezīna Viesītē 2.JPG|Trulītis
Attēls:Platforma Viesītē.JPG|Kokmateriālu platforma


## Literatūra
* T. Altbergs, K. Augustāne, I. Pētersone. Dzelzceļi Latvijā. R: Jumava, 2009, 130.—135. lpp. 

## Ārējās saites
*  
* Viesītes šaursliežu dzelzceļš
* 

## Atsauces